Selle nädala Kristliku maailma uudistes:
Saudi Araabia peidetud aarded,
piibliajalugu sügaval Saudi kõrbes ja miks on see ohus.
Veel, Suure misjonikäsu seiklused. Ta nimetab end
ebatõenäoliseks misjonäriks. Vaadake, kuidas Jumal muutis
Rebecca Friday reisijanu elumuutvaks teenimiseks.
Elupooldajaid rünnatakse, FBI vahistab kliiinikutes protestijaid.
Kriisiraseduskeskusi süüdatakse ja lõhutakse.
Tere kõigile vaatama Kristliku maailma uudiseid.
Olen Wendy Griffith.
Küllap on Piiblis mainitud paiku palju Saudi Araabias.
Seal on ka paik, kus juudi rahvas läks läbi mere, ja Siinai mägi.
Ent see piibliajaloost rikas paik võib peagi kaduda
suure arendusprojekti ees. Chuch Holton annab teada
Saudi kõrbe sügavusest.
Praegu on Saudi Araabia loodenurk koduks pigem kaamelitele
kui inimestele. Olukord aga muutub, kui kroonprints Salman’i
suured plaanid täituvad. Saudide troonipärija teatas hiljuti,
et sinna tuleb tema ¤500 miljardiline megalinn nimega Neom.
Kujutlege tavalist linna ja selle head jalajälge
sihiga kaitsta ja edendada loodust.
Eesmärgiks on asutada kuni 9 miljonit inimest siia
nn. maailma moodsaimasse, eesrindlikuimasse ja
kliimasõbralikuimasse linna. Vähesed aga teavad, et sel paigal
on pikk ajalugu Piiblis. Need, kes teavad, mõtlevad,
kas see megaprojekt suurendab või vähendab piirkonna ajaloolist väärtust.
Andrew Jones on uurinud
piibliarheoloogiat üle 10 aasta. CBN käis temaga nädalasel retkel
põnevatesse piiblipaikadesse, millest pea kõik on lugenud,
kuid kuhu vähesed eales satuvad. Jones usub, et Siinai mägi
asub tegelikult siin, väga lähedal kavandatavale
Saudi megalinnale.
Seega suurim probleem on, et kui Mooses karjatas Jitro,
s.o. oma äia, lambaid, pärast Egiptusest põgenemist,
elas ta Midjanimaal. Midjanimaa asub aga
Saudi Araabia põhjaosas. Puuduvad arheoloogilised tõendid
selle kasuks, et Midjan asus Siinai poolsaarel. Ja 2. Ms rmt.-s on kirjas,
et ühel neist päevist, kui ta oli karjaga väljas,
jõudis ta Jumala mäeni, ja on kirjutatud, et ta nägi
Siinai mäel põlevat põõsast. Seega näeme, et Siinai mägi
asub Jitro kodu lähedal Midjanimaal.
Tema usub,
et pärast Punasest merest läbiminekut
rändasid iisraellased sessamas kõrbes.
Kui me tiim neid radu käis, oli kerge mõista, miks vesi oli ’
esikohal iisraellaste mõtteis.
Kui nad Kõrkjamere läbisid, jõudsid nad oaasi nimega Eelim,
kus oli 12 allikat ja 70 palmipuud. Need 12 allikat on siiani alles.
Üks on minu taga, see on aastate jooksul betoneeritud,
kuid kohalikud beduiinid kasutavad seda tänini.
Kas see ajalugu jääb uuele Saudi megaprojektile jalgu?
Linn, mida nimetatakse Liiniks, hakkab kulgema alates rannikust
kuni Midjani mägedeni. Ja äsja kuulutati välja järgmine linn,
mis hakkab asuma üleval Jebel al-Lawz mägedes,
kogu mäeahelikus, mida meie peame Jumala mäeks.
Seepärast leiame kõrbes sõites need tuttuued teed,
mida praegu ehitatakse, ja töölistele püstitatud laagri.
Seega on see mitme aasta projekt. Loodame siis lihtsalt, et ei hävitata
mitte üksnes seda vaadet, vaid ka kõike sealset,
millel on piibellik tähendus.
Maastikul edasi sõites jõudsime selle paigani,
tohutu mäeni, mille tipp näib olevat põlenud.
Siin on kõikjal tõendeid, et see on õige Siinai mägi.
Tean küll, et Jumala mäeks on peetud paljusid paiku,
kuid see mägi siin Midjanimaal on ainus, mis klapib kõikide
Piibli kirjeldustega Siinai mäest e. Jumala mäest e. Hoorebi mäest.
Sellele suurele tasandikule mäe jalamil mahuksid kergesti ära
nii iisraellased kui ka kõik nende loomad,
ja Jones räägib meile veel midagi.
Ron White avastas need marmortükid, kui ta tuli siia esmakordselt
1980ndate keskel. 1985. a. avastas ta, et ühe killu peale oli
vana-heebrea keeles kirjutatud Saalomon, Jumala mägi, Mooses.
Ja nende sõnade tõttu ta uskus, et kuningas Saalomon
püstitas tõesti Jumala mäele pühendatud
marmorpühamu Siinai mäe jalamile.
Ja vaadake seda: suur altar, mis asub kesksel kohal
ja on kaetud kaljujoonistega. Paljud joonised kujutavad lehmi,
keda vanal ajal polnud siin, küll aga Egiptuses.
Kui see on tõesti Siinai mägi, siis kuidas saan siit lahkuda
ilma tippu ronimata. Saudi valitsusel on suured plaanid
kogu selle alaga, ta loodab selle muuta
moodsate mugavustega oaasiks. Kuid mulle meeldib ta sellisena,
nagu ta on, ja selle nägemine oma ihusilmaga
äratas ellu selle loo 2. Ms rmt.-s.
Vau, ma suutsingi. See on Jabal Musa
ehk Moosese mäe tipp, kus Jumal tuli alla ja kohtus Moosesega,
et anda talle 10 käsku. Milline mäkketõus, milline vaade.
Tippu jõudmiseks kulus umbes 2,5 tundi,
ja meie pargitud auto asub pea kolme miili kaugusel.
Kuid iga samm oli seda väärt. Ja teate, me vist ei oska kunagi
kindlalt öelda, kas see ongi paik, kus Moosese kohtus Jumalaga.
Kuid arvan, et siin on ruumi usule.
Chuck Holton Põhja-Saudi Araabiast CBN Uudistele.
Vau, uskumatu, tänan, Chuck.
Veel Lähis-Idast. Valitsusvastased protestid Iraanis
aina kasvavad. Olulise naftatööstuse töötajad
lahkuvad töölt ja liituvad meeleavaldustega,
kus on enamasti naised ja tudengid.
Protestid algasid pea kuu tagasi,
mil 22-aastane naine suri kombluspolitsei vahi all, süüdistatuna
pearätiku valesti kandmise pärast.
Julgeolekujõud suruvad neid maha. Üks inimõiguslaste rühm hindab,
et tapetud on tervelt 200 iraanlast.
Uiguuri moslemid protestisid oma rahva genotsiidi vastu Hiinas
USA VM ees sel nädalal, mil kommunistlik režiim surub maha
oma usuvähemusi. Protestijad kutsusid USAd üles
võtma rangemaid meetmeid, et lõpeks Hiina genotsiid
uiguuri ja turgi rahvaste kallal.
Palume kõikidel vaba maailma riikidel, eriti USA valitsusel,
kes tõesti soovivad lõpetada käimasoleva genotsiidi
Ida-Turkestanis, tegelda probleemi juurtega,
mõistes ametlikult hukka Hiina okupatsiooni Ida-Turkestanis
ja toetada Ida-Turkestani pingutusi õigusjärgse iseseisvuse taastamiseks.
Viimase ÜRO raporti järgi võib uiguuride ja teiste vähemuste
kohtlemine Hiina poolt olla inimsusevastane kuritegu.
Järgnevalt, Jumal muutis ühe naise reisikire kutsumuseks.
Kuulake selle ebatõenäolise misjonäri lugusid pärast pausi.
See on kõige meeldejäävam kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui jäägitult usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele,
kus kõige hullemad olukorrad võivad tuua head.
Võidu võti eluheitlustes. Samuti õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine, treening, eeterlikud õlid, kaalujälgimine ja muudki.
Vaadake Tervet elu Lorie Johnson’iga.
Öelge, mis see on.
CBN’i tervisereporter Lorie Johnson annab teile värskeimat teavet
parimailt terviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet elu teisipäeva õhtuti kell 20:30 CBN’i uudistekanalilt.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa oled juba kantslis.
Täna õhtul kell 20:30 CBN’i uudistekanalil.
Tere tagasi. Kas tunned kutset misjonipõllule?
Tahame sellest kuulda. Skanni koodi oma ekraani alanurgas
ning räägi meile oma soovist ja kuidas saaksime
sinu eest palvetada. See kood jääb ekraanile paariks minutiks.
Rebecca Friday alustas lühiajaliste misjonireisidega 1980ndatel.
Täna on ta teinud 24 reisi Ladina-Ameerikasse,
teenides lastekodu asedirektorina, inglise keele õpetajana ja muuna.
Nüüd on ta kirjutanud raamatu Suure misjonikäsu seiklused:
Ebatõenäolise misjonäri tõsielulood. Ja Rebecca Friday on nüüd meiega
ja räägib oma põnevast loost lähemalt. Rebecca, tänan, et oled meiega!
Sa nimetad end ebatõenäoliseks misjonäriks.
Mida sa selle all mõtled?
Ma olen tegelikult üks jänespüks. Kesk-või ülikoolis poleks mind keegi
hääletanud planeedi julgeimaks inimeseks.
Sa kirjutad oma raamatus: Jumal on kõikjal,
isegi põrgulikeimais oludes. Mis olusid sa silmas pead
ja kuidas oled näinud Jumala tööd neis paigus?
Tänavad on ebaturvalised. Valitsus pole pakkunud rahvale
turvalisi tänavaid. Ja vahel on olnud õudne
tänavale minna. Ma ei lähe õhtul välja
ilma kaaslasteta. Kuid see on olnud minu jaoks
imeline kogemus. Olen näinud Jumala tööd
nii paljudel eri viisidel, eriti oma töös orbudega.
Võite kujutleda, kui ränk on väikestel lastel,
kui nad on rebitud oma perest ja pandud rühmakoju.
Ja olen näinud, kuidas Jumal muudab elusid
ja parandab katkised tükid nii paljudes väikelastes.
On olnud imeline näha, et Jumal teeb sedasi.
Rebecca, sinu raamat käsitleb palju sinu iga-aastast teenimist
ühes lastekodus Honduurase saarel. Ütled, et sinu kõige püsivam pärand
võib olla armastuselaul, mida sa laulad orbudele õhtuti.
Mis see laul on ja miks on ta nii võimas?
Ma ei hakka seda küll laulma, kuid sõnad on: armastan sind nii väga,
nii väga, et ei oska isegi öelda, kui väga ma sind armastan.
Sa oled minu jaoks eriline, eriline. Olen õnnelik, et kuulud mu ellu.
Ja nii edasi: armastan sind, armastan sind, armastan sind.
Ja lapsed ei tüdi sellest ära. Vahel, kui välja ilmun, paluvad nad:
preili Rebecca, laula seda laulu. Nad on ju lapsed.
Ja ma laulan, kui panen neile õhtul teki peale,
mida nendega rühmakodus kuigi tihti ei juhtu.
Vau, mulle juba meeldib see laul, ehkki te pole seda laulnudki.
Hästi, nii et olete ka, kirjutate ka, et suure misjonikäsu täitmine
on täis teadmatust. Et mis näib kõrvalepõikena,
viib tegelikult lähemale Jumala plaanile, ja et elu peaasjast
saab kõrvalasi. Mulle see meeldib!
Kuidas on misjonitöö muutnud teie arusaama Jumala prioriteetidest?
Mulle meenub lugu, kui andsin inglise keel tunde.
Mul oli tegelikult 60 õpilast, ning üks õpilane oli rase,
aga minu ainuke edasijõudnu, seega hoidsin ma teda tunnis.
Ta oli juba 9 kuud rase, ja sünnitas, ja laps suri.
Ja seda ma sinna minnes ei oodanud.
Ja vabandan, olen veidi viripill, aga mäletan, et kui hiljem
tema poole läksin, oli ta väga rusutud ja murtud.
Ja see oli minu külastuse peapõhjus, muidugi.
Jah, lohutada teda ja lihtsalt olla kõrval
ja ütelda, et kõik läheb hästi. Rääkige ka muudetud eludest.
Pean silmas, jätsite mugava elu, et minna ja olla selles lastekodus
Honduurase saarel. Kas on mingi eriline lugu kellegi elust,
mida aitasite muuta?
Teate, oli üks tüdruk, nüüd on ta 19, ja kui ta oli 10, tuli ta lastekodusse.
Ta ei rääkinud oma lugu kuigi paljudele, aga mina olin
just paranenud vähist, ja tänu sellele avanes mulle uks.
Ta rääkis mulle, et kui ta oli väike tüdruk - sinna tuli ta
10-aastasena, seega 7-8-aastasena suri ta ema vähki, ja see ei saanud
olla kena, kuna ta elas ühes saare vaeseimas osas, polnud head arstiabi.
Ja pärast ilmus tema isa välja, et võtta tema ja ta väike õde
enda juurde, ja väärkohtles teda seksuaalselt.
Ja mäletan, et ta rääkis mulle seda nii kurba lugu.
Ta ütles: algul ei uskunud mind keegi. Igatahes tekkis meil aastatega
tugev side ja Jumal on tema elu väga muutnud.
Kumbki neist juhtumeist oleks muidu hävitanud iga inimese elu.
Ent nüüd on ta 19, suurepärase huumorimeelega,
väga tasakaalukas, usaldab Jumalat. Ja ta õpib praegu ülikoolis õendust,
väga tore inimene. Kui sa teda näeks, ei oskaks sa
iialgi arvata, et tal oli kaks nii kohutavat traumat.
Vau, olen nii rõõmus, et said teda aidata.
Ja mida tahaksid oma raamatuga rahvale öelda, Rebecca?
Loodan, et neile hakkab misjon meeldima.
Minule hakkas misjon meeldima teismeeast peale,
aga üldiselt pole seda rahva seas märgata.
See oli üks suuri põhjusi, miks selle raamatu kirjutasin,
inimeste motiveerimiseks. Tean, et kõik ei saa minna
eesliinile, kuid küllap kõik saavad kuidagi kaasa lüüa.
Rahaline toetamine, lennujaama sõidutamine, palvetamine.
Misjonärid vajavad palju tuge, seega loodan, et see muudab
Suure misjonikäsu meeldivamaks.
Rebecca Friday raamatu pealkiri on Suure misjonikäsu seiklused.
Tahan väga sellesse süüvida. Ja te võite sellest täpsemalt lugeda
meie võrgulehel CBNNews.com.
Rebecca, Jumal õnnistagu sind. Tänan väga, et olid täna meiega!
Tänan, Wendy!
Järgmiseks, neid on rüüstatud ja süüdatud.
Seaduseandjad püüavad nende ettevõtlust suretada.
Kuidas abordiaktivistid elupooldavaid kliinikuid ründavad?
Orbude väljavaade tahab armastada ja teenida riskilapsi,
aidata neil hoida peresid koos ja luua võimalusi tugevateks
ja kestlikeks kogukondadeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orbude väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu. Kuid me ei taha minna üksi.
Me läheme välja päästma üht last, üht peret,
üht kogukonda korraga. Tule meiega!
Haridus, toitumine, jüngerlus, kogukondade muutmine,
perede eest hoolitsemine, inimkaubandusele vastuseismine
lootuse andmine, armastuse tõotamine.
Orbude väljavaade.
Vaatate CBN’i uudiseid. Tänan, et olete meiega.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaatate CBN’i uudiseid. Sest tõde loeb.
Tööpäeviti kell 17:00 CBN’i uudistekanalil.
CBN esitleb: Issand on mu karjane. Taaveti laul.
Värskeim audioraamat Gordon Robertson’ilt.
See on tröösti- ja julgustuspsalm kõigi ajastute kõigile kristlastele.
Ja kui teil on see kindlus, võite sellele toetuda.
See on teie elu teejuht: Issand on mu karjane. Taaveti laul.
Saate selle, kui hakkate CBN’i partneriks. Juba saadaval.
Tere taas. Kriisiraseduskeskusi üle USA on rünnatud
alates Ülemkohtu otsusest, millega võeti abortidelt riigi kaitse.
Nende mittetulunduskliinikute töötajad ning naised, kes nende
teenuseid vajavad, on ohus,
eriti demokraatide osariikides, nagu Massachusetts.
Heather Sells annab teada:
Peagi pärast ajaloolist abordiotsust ründasid äärmuslased
kriisiraseduskeskust Worcester’is.
Nad pihustasid kõnniteele sõnad ’Jane’i kättemaks’
ja purustasid aknaid.
Politsei ootas siin meid.
Direktor Kelly Wilcox ütleb, et kavatsus oli ilmne.
Nad püüdsid nende rünnakutega meie ettevõtlust suretada.
Tunnise tee kaugusel Revere’is sodisid vandaalid seda keskust,
kirjutades värviga ähvardusi nii töötajatele kui patsientidele.
Olime mures, kuna see on otsene ähvardus.
Kriisiraseduskeskustel on demokraatide osariikides,
nagu Massachusetts, teadmatuseajad, tagasilöögid pärast Ülemkohtu otsust
tühistada kohtuotsus asjas Roe Wade’i vastu.
Võimalikud on täiendavad piirangud nende tööle.
Kaitsmise asemel kavandavad KOVid, nagu Worcester’is, määrusi
selliste keskuste karistamiseks, kuna vastaste sõnutsi
nood eksitavat inimesi.
Ja osariigi peaprokurör Maura Healey survestab neid
kliendikaitse eeskirjaga. Selles öeldakse, et enamikul neist keskustest
polevat meditsiinilitsentsi, et litsenseerimata personal
teostavat ultraheliuuringuid, ja neis antavat tihti
ebatäpset ja eksitavat teavet abordi kohta.
KRK ärimudel tugineb reeglina pettusele.
Õli valab tulle osariigi enda senaator Elizabeth Warren.
KRKd meelitavad sageli naisi, kes otsivad seaduslikku viljakusabi,
sh abordiabi, enda juurde.
Augustis tutvustas Warren Abordivastase Desinformatsiooni
Seadust, mis on mõeldud ründama RKKsid üle riigi.
Kui peab otsuse tegema ilma täieliku teabeta,
pole see naisi kaitsev.
Nende kliinikute direktorid, nagu Teresa Larkin ja Kelly Wilcox,
tõrjuvad süüdistusi pettuses ja eksitamises.
Nad ütlevad, et nende missioon on teavitada kriisis naisi
kõikidest valikutest, kasutades eelretsenseeritud teaduslikke fakte.
Nad peavad saama head teavet, et teha häid otsuseid.
Mõlemad kliinikud, nagu paljud teisedki,
selgitavad võrgus ja nõusolekuvormidel,
et nad ei paku aborte ega suuna neid tegema.
Naistele, kes tahavad valikut, pakuvad nad meditsiinilist rasedustesti
ja ultraheliuuringut raseduse pikkuse selgitamiseks, ning nõustavad neid
valikute osas. Paljud neist naistest
on majanduslikes raskustes ja abordisurve all.
Meil on naisi, kelle vanemad ei maksa nende ülikoolimaksu,
kui nad peaksid sünnitama. Või: tead, ma jätan su maha,
kui sa peaksid sünnitama.
Kolm kümnest Clearway kliendist otsustab abordi kasuks.
Mõned, nt. Kortnie, on otsustanud nii abordi kui elu kasuks.
Isegi kui neile tagasi helistasin ja ütlesin, et katkestasin raseduse,
võtsid nad mu ikkagi vastu ja hoidsid ikkagi minuga sidet.
Kortnie otsustas hoida oma järgmise lapse, tütre, elu,
ja loodab, et Clearway jääb Worcester’sse
hoolimata linna ja osariigi survest.
On tüdrukuid, kes tõesti selliseid kohti vajavad.
See annab neile jõudu ja on viimane koht,
kust nad saavad lootusekübeme, mida igatsevad.
NIFLA, üleriiklik raseduskriisikeskuste organisatsioon,
ütleb, et nad toovad kogukondadele uskumatut kasu.
280 miljonit USD tasuta tugiteenuseid aastas.
Ja selle 1600 liikmest on 1400 meditsiiniasutused.
Raseduskeskustes, mis pakuvad meditsiiniteenuseid,
on loomulikult meedikud.
NIFLA nõustaja Anne O'Connor ütleb,
et ainult litsentseeritud personal osutab meditsiiniteenuseid,
nagu ultraheliuuring, ja ta vaidlustab muidki
Massachusettsi ametnike väiteid.
Me ei reklaami pettust. Minu teada pole üheski paigas
algatatud uurimist ühegi raseduskeskuse suhtes.
Mark Rienzi, president Becket’is, ühes usuvabaduse advokaadibüroos
pealinnas Washingtonis, ütleb, et kui leidub tõendeid,
saavad ametnikud algatada kohtuasja ka praeguste
seaduste alusel.
Viimselt, kui peaprokuröril on tõendeid, et kedagi on petetud,
kellelegi kurja tehtud, et keegi ravib ilma loata,
et keegi päriselt reklaamib pettust, siis on Massachusetts
kõik need asjad juba keelanud. Nad on juba ebaseaduslikud.
Ja olen kindel, et on palju prokuröre, kes väga tahaksid hageda RKKsid,
kus seda tehakse.
Ja Rienzi hoiatab, et nii demokraatide kui vabariiklaste osariigid
peavad arvestama, et Põhiseaduse 1. paranduse õigused
on kõigi jaoks.
1. paranduse mõte on, et valitsused ei tohi soosida vaid üht vaidluspoolt,
kuulutades selle õigeks ning karistades teist poolt.
Nüüdseks tugevdavad nii Larkin kui Wilcox
turvalisust ning otsivad toetust nii kohalikelt kui osariigi võimudelt.
Me ei saa teenida üksnes naisi ja peresid.
Peame minema välja kogukonda ning harima oma seaduseandjaid
sellest, kes oleme ja kuidas nii kasulikud oleme.
Uudised Massachusetts’ist, Heather Sells, CBN News.
Pealinnast Washingtonist
Tere õhtust ja vaatamast saadet Usurahvas!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitilisi uudiseid.
Energiatööstuse määrused mõjuvad rängalt kogu tööstusharule.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige meeldejäävam kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui jäägitult usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele,
kui kõige hullemad olukorrad võivad tuua head.
Võidu võti eluheitlustes. Samuti õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saates Jeruusalemma ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’it ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma ajajoont reede õhtuti kell 20:30
CBN’i uudistekanalilt.
Sel nädalal täidavad tuhanded juudid üle maailma viimaks
Piibli käsku minna Jeruusalemma preesterliku eriõnnistuse järele.
Emily Jones räägib selle loo ja muidki Jeruusalemmast.
Tere vaatamast saadet Iisraelis, kus näitame, mis toimub Iisraelis
ja Lähis-Idas. Tuhanded iisraeli ja juudi usurändurid
üle ilma kogunesid Läänemüüri ette, et saada osa preestrite eriõnnistusest
Piibli 'sukkotil' ehk lehtmajade pühal. Esmakordselt pärast COVIDit
tuli pühapaika umbes 50000 rändurit. Seal tulid juudi mehed,
kes usutakse olevat preestrisoost, õnnistama Iisraeli, nagu Jumal käskis
Moosest ja Aaronit 4. Moosese raamatus.
See on üks kolmest palverännupühast,
mil olime tõepoolest kutsutud minema jalgsi üles,
tõusma templisse, mil see veel alles oli.
Nüüd on templist jäänud vaid Kotel, Läänemüür.
Me peame püha, mil käidi jala.
Lehtmajadepüha aegu juudi rahvas palvetab, sööb ja isegi magab
ajutistes välielamutes, meenutamaks, kuidas Jumal kaitses
nende esiisasid kõrberännakul. CBNi partnerid aitavad
Ukraina juutidest põgenikel tähistada Piibli pühi Pühal Maal.
CBNi Iisraeli haru aitas hiljuti korraldada neile eriürituse
täis tantsu ja muusikat. See pidu toimub
pärast nende perede mitmekuist eemalolekut
oma kodudest, linnadest ja elatisest Ukraina sõja tõttu.
Hüüame Jumalat appi! Ega me ootagi, et tema
oma abikäed alla sirutab, küll aga näeme teie abikäsi.
Seega teete Jumala tööd ning meie võtame
selle abi tänuga vastu.
CBN Iisrael on ka aidanud koos Juudi esindusega
anda neile põgenikele elutähtsaid vahendeid,
nagu seadmeid ja muud, et nad saaksid
end tunda koduselt Iisraelis.
Iisraeli arheoloogid avastasid hiljuti bütsantsi müntide peidupaiga kohas,
mida seostatakse apostel Peetrusega.
Need puhtast kullast mündid leiti Golani kõrgendiku rahvuspargist,
linnast muistse nimega Panaeas. Ristiusu pärimuse kohaselt
on see paik, kus Peetrus nimetas Jeesuse Kristuseks
ning Jeesus andis Peetrusele taevariigi võtmed.
Hiljem tegid ristisõdijad selle linna sõjaväebaasiks.
Arheoloogid usuvad, et need mündid vermiti 7. sajandil ning peideti siia
enne Püha Maa vallutamist moslemite poolt.
Tänan väga, et vaatasite minuga saadet Iisraelis sel nädalal.
Selliseid lugusid saate vaadata veel meie Jeruusalemma ajajoone
saadetes lehel CBNNews.com. Tagasi stuudiosse.
Tänan väga, Emily. Alati on põnev näha,
mis toimub Pühal Maal. Tänan meid vaatamast sel nädalal!
Nägemiseni järgmisel nädalal! Jumala õnnistusi meilt kõigilt
siit Kristliku maailma uudistest!
Tõlge: Sulev Kivastik